बदायूं। बुलंदशहर में होने वाले निकाय चुनाव में ड्यूटी पर भेजे जा रहे होमगार्डों ने सोमवार की दोपहर ड्यूटी करने से इंकार कर दिया। होमगार्डों का कहना था कि उत्तराखंड केविधानसभा चुनाव की ड्यूटी के रुपये उन्हें अभी तक नहीं मिले हैं। साथ ही ड्यूटी के दौरान नाश्ते के पैसे भी उन्हें नहीं मिलते हैं। ऐसे में वे ड्यूटी नहीं करेंगे। होमगार्डों के इस बयान पर पुलिस महकमे में अफरातफरी मच गई, एएसपी देहात एसएस सिंह ने होमगार्डों को समझाया बाद में उनके कमांडेंट से आठ-आठ सौ रुपये अग्रिम भुगतान कराया, शाम को होमगार्ड ड्यूटी पर रवाना हुए।